Breaking News: മലയാളികളെ വിസ്മയിപ്പിച്ച പ്രിയ നടന് നെടുമുടിവേണു ഓര്മ്മയായി തിരുവനന്തപുരം: പ്രശസ്ത നടന് നെടുമുടി വേണു അന്തരിച്ചു. തിരുവനന്തപുരത്തെ കിംസ് ആശുപത്രിയില് വച്ചായിരുന്നു അന്ത്യം സംഭവിച്ചത്. എഴുപത്തിമൂന്ന് വയസായിരുന്നു. അസുഖ ബാധിതനായി ആശുപത്രിയില് ചികിത്സയിലായിരുന്നു അദ്ദേഹം. ഉച്ചയോടെയായിരുന്നു അന്ത്യം Nedumudi Venu Passed Away. ഇന്ന് രാവിലെ അദ്ദേഹത്തിന്റെ ആരോഗ്യസ്ഥിതി ഗുരുതരമാണെന്ന മെഡിക്കല് റിപ്പോര്ട്ട് പുറത്തുവന്നിരുന്നു. ഉദരസംബന്ധമായ അസുഖത്തെ തുടര്ന്ന് ചികിത്സയിലായിരുന്നു അദ്ദേഹം. മരണസമയത്ത് ഭാര്യയും മക്കളും ഒപ്പമുണ്ടായിരുന്നു. നെടുമുടിവേണുവിന്റെ മരണം Nedumudi Venu Passed Away മലയാള സിനിമാ ലോകത്തിന് വന് നഷ്ടമാണെന്ന കാര്യത്തില് ഒരു സംശയമില്ല. നെടുമുടി വേണുവിന്റെ ആരോഗ്യനില വഷളാണെന്ന വാര്ത്ത പുറത്തുവന്നതോടെ സുരേഷ്ഗോപി ഉള്പ്പെടെയുള്ളവര് ആശുപത്രിയിലെത്തിയിരുന്നു. Also Nedumudi Venu hospitalised: നടന് നെടുമുടിവേണു ആശുപത്രിയില് ആരോഗ്യനില ഗുരുതരമെന്ന് റിപ്പോര്ട്ട് മലയാളത്തിലും തമിഴിലുമൊക്കെയായി 500 ഓളം സിനിമയില് അഭിനയിച്ചിട്ടുണ്ട്. മൂന്ന് ദേശീയ പുരസ്കാരങ്ങളും 6 സംസ്ഥാന പുരസ്കാരങ്ങളും ഈ മഹാനടന് നേടിയിട്ടുണ്ട്. ആലപ്പുഴ ജില്ലയിലെ നെടുമുടിയില് സ്കൂള് അധ്യാപകനായിരുന്നു പികെ കേശവന്പിള്ളയുടേയും കുഞ്ഞിക്കൂട്ടിയമ്മയുടേയും അഞ്ച് മക്കളില് ഇളയവനായിരുന്നു വേണുഗോപാല് എന്ന ഈ നെടുമുടി വേണു. പഠിക്കുന്ന കാലത്ത് സാംസ്ക്കാരിക പ്രവര്ത്തനനങ്ങളില് സജീവമായിരുന്ന അദ്ദേഹം നാടക കളരിയില് നിന്നാണ് സിനിമയില് എത്തിയത്. ഇതിനിടയില് പാരലല് കോളേജ് അദ്ധ്യാപകനായും കലാകൗമുദിയില് പത്രപ്രവര്ത്തകനായും അദ്ദേഹം പ്രവര്ത്തിച്ചിരുന്നു. എന്തായാലും അദ്ദേഹത്തിന്റെ വിയോഗത്തോടെ ഇന്ത്യന് സിനിമയിലെ ഏറ്റവും പ്രതിഭാധനരായ അഭിനേതാക്കളില് ഒരാളെയാണ് ചലച്ചിത്ര ലോകത്തിന് നഷ്ടമാകുന്നത്. IPL 2021: ധോണിയുടെ വിന്നിങ് ഷോട്ട് കണ്ട സാക്ഷിയുടെ പ്രതികരണം വൈറലാകുന്നു അദ്ദേഹം അടുത്ത അഭിനയിച്ച ചിത്രമാണ് ആണും പെണ്ണും . അത് തിയേറ്ററിലും ഡിജിറ്റല് പ്ലാറ്റുഫോമിലുമായിട്ടാണ് പ്രദര്ശനത്തിനെത്തിയത്. കൂടാതെ ഡോ: ബിജു സംവിധാനം ചെയ്യുന്ന ഓറഞ്ച് മരങ്ങളുടെ വീട് എന്ന സിനിമയിലും അദ്ദേഹം പ്രധാനവേഷം ചെയ്തിട്ടുണ്ട്. ഇതിനിടയില് കമല് ഹാസന്റെ ഇന്ത്യന് 2 വിലും അദ്ദേഹം വേഷമിടുമെന്ന വാര്ത്ത പുറത്തുവന്നിരുന്നു. തിയേറ്റര് റിലീസ് പ്രതീക്ഷിക്കുന്ന പ്രിയദര്ശന്റെ മരയ്ക്കാര്: അറബിക്കടലിന്റെ സിംഹം എന്ന സിനിമയിലും അദ്ദേഹം അഭിനയിച്ചിട്ടുണ്ട്. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.